রিফাত উদ্দিন, মাধবপুর থেকে ॥ মাধবপুরে জমি সংক্রান্ত বিরোধকে কেন্দ্র করে দু’পক্ষের সংঘর্ষে জিয়া উদ্দিন (৫৫) নামে এক ব্যক্তি নিহত ও মহিলাসহ কমপক্ষে ১০জন আহত হয়েছে। আহতদের মাধবপুর উপজেলা স্বাস্থ্য কমপ্লেক্সে ভর্তি ও চিকিৎসা দেয়া হয়েছে। শনিবার সন্ধ্যা সাড়ে ৬টার দিকে উপজেলার চৌমুহনী ইউনিয়নের কালিকাপুর গ্রামে এ ঘটনা ঘটে। ঘটনার সঙ্গে জড়িত থাকার অভিযোগে শিক্ষানুবিশ আইনজীবিসহ ৪ জনকে আটক করা হয়েছে। পুলিশ ও এলাকাবাসী সূত্রে জানা যায় ওই গ্রামের সাইফুল ইসলাম ও জিয়া উদ্দিনের মধ্যে একটি জমির মালিকানা নিয়ে দীর্ঘদিন ধরে বিরোধ চলে আসছিল। এ নিয়ে আদালতে মামলা মোকদ্দমা রয়েছে। শনিবার ওই বিরোধপূর্ন জমিতে সাইফুল ইসলামের লোকজন চাষাবাদ করতে গেলে জিয়া উদ্দিনের লোকজন বাধা দেয়। এ নিয়ে উভয় পক্ষের মধ্যে ...